রামাই পণ্ডিত
রামাই পণ্ডিত একজন মধ্যযুগের বাঙালি কবি। তাঁর সঠিক জন্ম তারিখ জানা যায় নাই, তবে ধারণা করা হয় যে, ১৩শ বা ১৪শ শতকে তার জন্ম হয়। শূন্য পুরাণ নামক ১৩শ শতকের বৌদ্ধ ধর্মের ধর্ম পূজা সংক্রান্ত পুরাণ রামাই পণ্ডিত রচনা করেন। বাংলা সাহিত্যে শূন্য পুরাণকে একটি চম্পুকাব্য হিসেবে গণ্য করা হয়। রামাই পণ্ডিত রচিত ধর্ম পূজার শাস্ত্রগ্রন্থ - শূন্যপুরাণ( বৌদ্ধ ধর্মীয় তত্ত্বের গ্রন্থ ) নগেন্দ্রনাথ বসু তিনটি পুঁথি পাঠ সংগ্রহ করে " শূন্যপুরাণ" নাম করন করে গ্রন্থ প্রকাশ করেন - বঙ্গীয় সাহিত্য পরিষদ থেকে। রামাই পণ্ডিত এর জন্মস্থান ভারতবর্ষের পশ্চিমবঙ্গের বাঁকুড়া জেলার ময়নাপুর গ্ৰামে অবস্থিত। এখনও তাঁর বংশধারা এখানেই বসবাস করেন।